પ્રાઇવેટ હૉસ્પિટલોમાં સારવાર લેતા અનેક લોકોનો એવો આરોપ છે કે તેમની પાસેથી ખૂબ વધારે ચાર્જ વસૂલવામાં આવ્યો છે. દેશભરમાં પ્રાઇવેટ હૉસ્પિટલો સામે આવી ઘણી ફરિયાદો પણ થઈ છે. 

એક તરફ સતત વધી રહેલા કોરોના વાઇરસના કેસ અને બીજી તરફ સરકારી હૉસ્પિટલોમાં ઓછો સ્ટાફ અને અપૂરતી સગવડો. આવી સ્થિતિમાં પ્રાઇવેટ હૉસ્પિટલો દ્વારા લેવામાં આવતા તોતિંગ ચાર્જિસે લોકોને મુશ્કેલીમાં મૂકી દીધા છે. 

આ સંદર્ભે બીબીસી ગુજરાતીએ અનેક લોકો સાથે વાત કરી હતી. જેમાં જાણવા મળ્યું કે તેમની પાસેથી એક અથવા બીજી રીતે પ્રાઇવેટ હૉસ્પિટલે ખોટી રીતે ચાર્જ વસૂલ્યો છે. હૉસ્પિટલોની આ તાનાશાહી સામે ઘણાં રાજ્યોએ દર્દીની સારવાર મામલે કેટલો ચાર્જ લેવો તે અંગે ધારાધોરણો નક્કી કર્યાં હતાં. 

જોકે, સામાજિક કાર્યકર્તાઓનું માનવું છે કે બહુ ઓછી હૉસ્પિટલોએ આ નિયમોને પાળ્યા છે. મોટા ભાગની હૉસ્પિટલોએ આ નિયમો અને ગાઇડલાઇન્સની અવગણના કરી છે. 

પ્રાઇવેટ હૉસ્પિટલો કેવી રીતે લોકો પાસેથી પૈસા પડાવી રહી છે તે જાણવા માટે બીબીસી ગુજરાતીએ દેશભરમાં કેટલાક લોકો સાથે વાત કરી. તેમની પાસેથી લેવાયેલા ચાર્જ અને અપાયેલાં બિલની ઝીણવટપૂર્વક તપાસ પણ કરી. 

આ મામલે એકંદરે જાણવા મળ્યું કે સરકારી ઑર્ડર પહેલાં પ્રાઇવેટ હૉસ્પિટલોએ ખૂબ ચાર્જ વસૂલ કર્યો હતો. સરકારના ઑર્ડર બાદ પણ આ હૉસ્પિટલોએ આટલો જ ચાર્જ વસૂલ્યો હતો પરંતુ નાણાં ખંખેરવાની તેમની રીતોમાં બદલાવ કરી નાખ્યો હતો. 

કેસ 1:  ઑક્સિજનનો ઉપયોગ નહીં છતાં ચાર્જ

દિલ્હીમાં રહેતા નીતિન ગુલાટીએ તેમનાં માતા તરુણલતાબહેનને 28 જૂલાઈના રોજ હૉસ્પિટલમાં દાખલ કર્યાં હતાં. કોરોના વાઇરસના શંકાસ્પદ દર્દી તરીકે તેઓ દિલ્હીની મુલચંદ હૉસ્પિટલમાં દાખલ થયાં હતાં. 

દાખલ થયાના ત્રણ દિવસ બાદ તેમનો કોરોના વાઇરસનો રિપોર્ટ પૉઝિટિવ આવ્યો અને તે પ્રકારની સારવાર હૉસ્પિટલે શરૂ કરી. સારવાર દરમિયાન તેમને કોરોના વાઇરસનાં કોઈ લક્ષણો જણાયાં નહીં અને કોઈ મોટ મુશ્કેલી પડી નહીં. પરંતુ પરિવારના લોકોએ કોરોના વાઇરસના ડરના કારણે તેમની સારવાર હૉસ્પિટલમાં જ ચાલુ રહે તેવું નક્કી કર્યું. 

બીબીસી ગુજરાતી સાથે વાત કરતાં નીતિન ગુલાટીએ કહ્યું કે તેમનાં માતા સાથે તેમની વાત થતી હતી અને ક્યારેય તેમને ઑક્જિનની જરૂર પડી ન હતી. તેમ છતાં દરરોજના 1400 રૂપિયા લેખે હૉસ્પિટલે તેમની પાસેથી ઑક્જિનનો ચાર્જ વસૂલ્યો હતો. 

તેમનું કહેવું છે કે હૉસ્પિટલે સરકારે નક્કી કર્યા ઉપરાંતના ચાર્જ પણ વસૂલ્યા હતા.... \n\nમને ઉપરના લેખ માટે સારું શીર્ષક આપો.
કોરોનાના નામે પ્રાઇવેટ હૉસ્પિટલો લોકોને કેવી રીતે લૂંટી રહી છે?